《挽罗榷院子远》
宋代·刘应凤

共说门庭王谢盛，谁知骨相岛郊穷。
躬行自得前贤法，家礼犹还三代风。
脚迹肯随权要出，头衔宁与浊流同。
湖山寒食多新鬼，地下何颜见此翁。

作者简介：刘应凤，字尧举，号书台，安福（今属江西）人。度宗咸淳十年（一二七四）进士，授建康军签判。入元不仕。事见《宋季忠义录》卷一六、清乾隆《安福县志》卷一○。今录诗十首。